
Årsmelding for Øyer-Tretten Frivilligsentral 2023

Øyer-Tretten Frivilligsentral ble stiftet 5. juni 1996 som en stiftelse. Vedtektene ble sist revidert 29.03.2017. Vedtektene er tilgjengelige på Frivilligsentralens hjemmeside. https://oyer-tretten.frivilligsentral.no/

Styret består av representanter fra lag og foreninger som er tilknyttet stiftelsen samt to representanter utnevnt av kommunestyret. Det legges vekt på å ha representasjon fra forskjellige foreninger, begge kjønn og fra begge sognene i bygda. Årsmøte holdes innen utgangen av mars og styre representantene velges på årsmøte etter forslag fra valgkomiteen. Styret er ansvarlige for driften. 

Øyer-Tretten Frivilligsentral økonomi er basert på statlig og kommunalt tilskudd samt bidrag fra stifterne. 


Stiftere med innskutt egenkapital à kr 100,-

Tretten Diakoniutvalg
Tretten Sanitetsforening
Øyer Bygdekvinnelag
Øyer Diakoniutvalg
Øyer/Tretten Lions
Øyer Pensjonistforening
Øyer Sanitetsforening

Øyer og Tretten kirkelige råd har tatt over for diakoniutvalgene. 


Finansiering/økonomi i 2023: 

Statlig tilskudd: kr 471 198,-
Øyer kommune: kr 122 054,- (husleie til kommunen: kr 39 208,-)
Øyer kommune, kommunestyrevedtak sak 70/23: kr 100 000,-
BUDdir (Barne-, ungdoms- og familiedirektoratet): kr 100 000,- øremerket BUA

Øyer Sanitetsforening: kr 3 000,- pluss kr 2 000,- øremerket aktivitetsuke
Øyer Bygdekvinnelag: kr 5 000,- øremerket aktivitetsuke
LHL: kr 15 000,- (for 2021, 2022 og 2023)
Øyer og Tretten kirkelige råd: kr 2 029,42,-
Grasrotandel: kr 6 216,-

Regnskap: Snøhetta Regnskap Øyer AS, Lars Berg.
Revisjon: BDO Revisjon AS.


Styret har bestått av: 

Magnhild Grimsrud, styreleder, Øyer Bygdekvinnelag
Liv Jakobsen, styremedlem, Tretten Sanitetsforening
Bernt Harjo, styremedlem, LHL Lillehammer/Øyer
Dag Norvald Hansen, politiker, Øyer kommune

Vara til styret: 

Ivar Grothe, Øyer/Tretten Lions
Solveig Marit Rakvaag, Øyer-Tretten Kirkelige råd
Rune Moen, politiker, Øyer Kommune

Valgkomitè: 

Monika Brùgger, Øyer Sanitetsforening
Øyvind Bolstad, Øyer/Tretten Lions

Ansatte: 

Mona Svegården, daglig leder i 60% stilling.
Hege Fossum, hovedansvar BUA, barn/unge 40% stilling.
Mina Lien, 9 timer pr måned i BUA frem til 31/8-23.
Karina Stenseth, 9 timer pr måned i BUA fra 4/12-23.

Styrearbeid: 

Styret har hatt 3 styremøter og behandlet 24 saker i 2023.
Daglig leder og styreleder har hatt jevnlig kontakt utenom styremøtene. 

Drift av frivilligsentralen:

Året startet med at vi flyttet inn i lokaler på Øyer bibliotek 31. januar 2023. Vi har kjøpt inn bord, pulter, stoler, serveringstrille og dekketøy. 
I tillegg til den daglige driften har vi:
· Fulgt opp alle henvendelser til frivilligsentralen fra frivillige, brukere og samarbeidspartnere. 
· Aktivt arbeidet med rekruttering av nye frivillige.
· Språkkafè på dagtid, hver onsdag. Ved telling over en fire ukers tid var det innom ca 110 stk og ca 70 av disse var flerkulturelle. 
· Språkkafè på kveld, hver onsdag. Samarbeid med flykningtjenesten og frivillige.
· Hadde planlagt et stormøte om velferdsteknologi. Øyer Bygdekvinnelag tok over og arrangerte et møte med tema: Leve Hele Livet. 27.mars -23
· Har hatt tilbud om enkel datahjelp hele året. (2 stk)
· Har tilrettelagt for håndarbeidskafe annenhver uke, arrangør Øyer-Tretten Husflidslag.
· Har tilrettelagt for «Vindu for en forening». Åtte måneder var i bruk.
· Har hatt samarbeidsmøte med Kirken ved diakonen. 
· Har arrangert Frivilligbørs i samarbeid med kommunen. 7. februar -24.
· Jobbet videre i prosjektgruppen, ØK`s oppfølging av Fritidserklæringen. (Prosjektgruppen har bestått av NAV, flyktningtjenesten, ungdomskonsulent, aktivitetskoordinator, helsesykepleier, og frivilligsentralen.)
Prosjektgruppen har arrangert:
Aktivitetsuke for 5 og 6 trinn uke 25, 42 stk
Aktivitetsuke for 7 til 10 trinn uke 26, 53 stk    
En viktig arena for å dele informasjon om diverse tilbud som f eks Aktivitetskortet.                           
· Åpnet «nye» Frivilligsentralen 15. mars -23 med en markering. 
· Etablert en gruppe med «hjelpere» på Helsehuset. Startet opp 1.mars -23, fungerte 2-3 ganger, før de frivillige tok et steg tilbake. De er disponible ved forespørsel fra Helsehuset. 
· Har hatt møte med Blindeforbundet Lillehammer omegn, med mål om å rekruttere frivillige til deres behov. Har bidratt med informasjon om tilbudet til aktuelle brukere. 
· Takket nei til henvendelse fra kommunen om gjennomføring av TV- aksjonen.
· Samarbeidet med Hagelaget om etablering av frøbibliotek.
· Samlet inn garn, som gis bort. 
· Etablert «gi-bort-krok» på biblioteket, klær og sko. 
· Arrangert Grønn lørdag 28. oktober. Minimum 200 besøkende! Fokus på forbruk, ombruk og redesign. 
· Jobbet med å få til ordningen Nattravner lokalt. FAU på U-skolen jobber med å få det forankret i foreldregruppen. 
· Vært aktiv i Gudbrandsdals nettverket.
· Har samlet inn penger til Julehjelpen 2023. Pengene ble gitt til Opplandshjelpen. 
· Delt ut 20 stk røykvarslere gitt av Alarm og Sikkerhet. 
· Arrangert Adventshygge på Bakketun. Et samarbeid med kommunen tuftet på reformen Leve Hele Livet.
· Arrangert juleverksted i samarbeid med biblioteket for barn i forbindelse med julegrantenningen. 
· Markert frivillighetens dag med julelunsj 7. desember -23 for frivillige. 19 gjester. 

August 2022 trådte en ny forskrift om tilskudd til frivilligsentraler i kraft. I den er det et krav om 100% stilling for å få utbetalt det statlige tilskuddet, samt at det kreves 40% lokal finansiering. Vi har nå hatt vårt første driftsår med en 100% stilling. 


Aktiviteter gjennomført av frivillige:

· Besøksvenn til eldre. 
· Aktivitetsvenner, besøker eldre med demens. 
· Matutkjøring i Øyer.
· Språkkafè. 
· Blomstervanning på Bakketun.
· Torsdagstreff på Bakketun. 
· Onsdagshjelpere på Helsehuset. 
· Bærehjelp til varer. 
· Leksehjelp, en til en.
· Språktrening, en til en.
· Praktisk bistand ved arrangement.
· Ullsokken strikkekafè, har produsert følgende: 
198 par sokker, 26 luer, 13 par votter, 17 gensere, 1 pannebånd, 46halser, 14 skjerf, 4 par tøfler og en vest. Gaven ble levert til Røde-Kors Lillehammer før jul. 
De ble også levert inn strikket tøy av andre frivillige som ble gitt bort til trengende i Øyer. 

Ønsker som ikke har blitt realisert i 2023: 

· Gi-bort-krok på Tretten. 
· Språkkafe på Tretten.
· Julemiddag i begge sogn.
· Følgetjeneste til lege. 

Arbeid/aktiviteter som ikke er gjennomført i forhold til arbeidsplanen: 

· Appen Frida, alt for mange fikk problemer med å bruke løsningen. 
· Butikk stand i begge sogn, utgikk, ikke prioritert. 
· Stavsmart`n, styret vedtok at vi ikke skulle delta. 
· Åpen hall, ikke prioritert. Mangler frivillige og et godt konsept. 
· Seniornett, mangler frivillige.


Antall aktive frivillige:   2023: 55 stk       2022: 30 stk       2021: 35 stk      2020: 45 stk 

Et tankeeksperiment: Om alle frivillige bidrar med 2 timer hver i uka x 52 uker = 5720 timer i året. Dette utgjør over 3 årsverk med frivillig arbeid!

Stor takk til alle frivillige som bidrar med fritiden sin!

BUA

Åpent tirsdager 17.30-19.00 og torsdager 16.00-18.00 hele året. Lokaler i kjelleren på Tingberg.  
 

Utlåns statistikk 1/1 til 31/12-2023: 

	2023
	2022
	2021 (Korona året)
	2020 (en del stengt)
	2019

	452 låneprofiler
	359 
låneprofiler
	305 
låneprofiler
	233 låneprofiler
	207 låneprofiler

	470 utlån
	437 utlån
	547 utlån
	315 utlån
	386 utlån

	1979 enheter
	1794 enheter
	3037 enheter
	1379 enheter
	1616 enheter



Totalt har vi 966 (927 i 2022) enheter vi kan låne ut i BUA. Alle kan låne det vi har i BUA, men avtalen vi har med Hafjell Skiutleie gjelder kun de med bostedsadresse i Øyer kommune. Alpinutstyr er gratis mandag-fredag og kan leies med 50% rabatt lørdag og søndag.

Behovet framover i forhold til utstyr blir innkjøp og reparasjoner.
Vi er helt avhengige av å få inn eksterne midler for å kunne drifte BUA. 
BUFdir (Barne-, ungdoms- og familiedirektoratet) har innvilget kr 100 000,- også i 2023. 

BUA er åpen i alle ferier. 

Det har vært utfordrende å rekruttere noen til å jobbe i BUA, da det kun er 9 timer pr mnd. Vi ser også at behovet for å være to på vakt er økende. Å basere driften på frivillige er ikke å foretrekke i forhold til ansvar og arbeidsmengde. I 2024 feirer BUA 5 år og det vil bli gjennomført en telling i februar over hvor mange mennesker er innom BUA. 

I tillegg til utlån av utstyr i BUA har vi en «Gi-bort-krok». Den består av utstyr og primært yttertøy og sko. Den blir mer og mer aktuell, flere tenker gjenbruk og det merkes at flere har dårligere råd. Mange er flinke til å donere. 

Takk for alle bidrag!


Medieomtale:
Øyermagasinet og Klokkeklang


Utfordringer:
Øyer-Tretten Frivilligsentral sin største utfordring fremover blir behov for egnet lokaler og økonomisk finansiering av driften. Vi er avhengige av eksterne midler for å opprettholde våre aktiviteter. Et lokale med bedre plass og et lite kjøkken ville kunne bidra til større aktivitet. 


Hilsen fra styret:
Styret i Øyer-Tretten Frivilligsentral ser at møteplasser er viktige. Åpne møteplasser gir tilhørighet og trivsel for mange. Frivilligsentralen er en viktig aktiv aktør i å forebygge ensomhet og utenforskap hos eldre og barn/unge. Det er en stor helsegevinst i tjenesten som ytes av frivillige, både for den frivillige og den som mottar tjenesten. Frivilligsentralen tar sin del av samfunnsansvaret og bidrar til at Øyer er et godt sted å leve i. 

Styret mener at forutsetningen for fortsatt drift av Øyer-Tretten Frivilligsentral er til stede og årsregnskapet vårt er avgitt under denne forutsetningen.





Takk til alle FRIVILLIGE!
Takk til alle våre samarbeidspartnere! 
Takk til ØYER KOMMUNE!


Øyer, februar 2024


Magnhild Grimsrud, styreleder                                                       Liv Jakobsen



Bernt Harjo                                                                                         Dag Norvald Hansen


                                                                                                      
Mona Svegården, daglig leder

